আলীগড় মুসলিম বিশ্ববিদ্যালয়ে মন্দির নির্মাণের দাবি নিয়ে উত্তেজনা
আলীগড় মুসলিম বিশ্ববিদ্যালয়ে মন্দির নির্মাণের দাবি নিয়ে ফের উত্তেজনা সৃষ্টি হয়েছে।বিজেপি ইয়ূথ উইং বিশ্ববিদ্যালয়ের ভেতরে মন্দির বানাতে ১৫ দিনের আল্টিমেটাম দিয়ে ভাইস চ্যান্সেলরকে চিঠি পাঠিয়েছে।







ওই চিঠিতে বলা হয়েছে,নির্ধারিত সময়ে মধ্যে এ বিষয়ে ব্যবস্থা গ্রহণ না করলে  হাজার হাজার জনতা আলীগড় মুসলিম বিশ্ববিদ্যালয়ে মূর্তি স্থাপনা গড়ে তুলবে। এ খবর জানিয়েছে ভারতীয় সংবাদ মাধ্যম মিল্লাত টাইমস।




বিজেপি ইয়ূথ উইংয়ের আলীগড়  জেলা সভাপতি মুকিশ সিং লুদি স্বাক্ষরিত চিঠিতে লেখা হয়েছে, আমরা ক্যাম্পাসের ভেতরে মন্দির বানানোর জন্য অনেক আগে থেকেই দাবি জানিয়ে এসেছি। এটি অনেক পুরনো দাবি।অথচ বিষয়টি কর্তৃপক্ষ তেমন গুরুত্ব দিচ্ছে না।
বিজেপির যুব শাখার নেতা মুকিশ সিং আরও  বলেন, যদি ২৪ ফেব্রুয়ারির মধ্যে মন্দিরের জন্য জমির বরাদ্দ না দেওয়া হয়, তাহলে আমরা ক্যাম্পাসের যে কোনো জায়গায় মূর্তি বসিয়ে নেব। যাতে আমরা সুবিধামত পূজা করতে পারি।
আলীগড় বিশ্ববিদ্যালয়ে কোনো মন্দির নেই জানিয়ে মুকিশ সিং বলেন, এখানের হিন্দু শিক্ষার্থীদের পূজার সুবিধার জন্যই আমরা মন্দির নির্মাণের দাবি জানাচ্ছি।
এ বিষয়ে আলীগড় মুসলিম  বিশ্ববিদ্যালয়ের মুখপাত্র সাইফি কিদওয়ায়ি গণমাধ্যমকে জানিয়েছেন,বিজেপি ইয়ূথ উইয়ের এ দাবি রাজনৈতিক।আলীগড় একটি বিশ্ববিদ্যালয়। এখানে রাজনীতির কোনো অবকাশ নেই।
আলীগড় বিশ্ববিদ্যালয় ছাত্র সংসদের সাবেক সভাপতি ফয়েজ আল হাসান বিজেপির এমন দাবিকে ভিত্তিহীন বলে মন্তব্য করেছেন। তিনি বলেন, ২০১৫ সালে সুপ্রিমকোর্ট যে রায় দিয়েছে,তাতে বলা হয়েছে কোনো শিক্ষা প্রতিষ্ঠানের ভেতরে মন্দির, মসজিদসহ কোনো ধর্মীয় স্থাপনা নির্মাণ করা যাবে না। পাশাপাশি যে সব ধর্মীয় স্থাপনাগুলো আগে নির্মিত হয়েছে, সেগুলো ভাঙা যাবে না।তাই আলীগড় মুসলিম বিশ্ববিদ্যালয়ে নতুন করে মন্দির বানানোর কোনো সুযোগ নেই।বিজেপি ইয়ূথ উইয়ের এমন দাবিকে সাস্প্রদায়িক উস্কানি বলেও অবহিত করেন তিনি।

আলীগড় মুসলিম বিশ্ববিদ্যালয়ে মন্দির নির্মাণের দাবি নিয়ে ফের উত্তেজনা সৃষ্টি হয়েছে।বিজেপি ইয়ূথ উইং বিশ্ববিদ্যালয়ের ভেতরে মন্দির বানাতে ১৫ দিনের আল্টিমেটাম দিয়ে ভাইস চ্যান্সেলরকে চিঠি পাঠিয়েছে।